David Prescott Talley

**David Prescott Talley** (født 11. september 1950 i Columbus i Georgia i USA) er en amerikansk katolsk prelat og biskop av Memphis.
## Liv og virke
### Bakgrunn
David Prescott Talley var opprinnelig baptist (fra Southern Baptist Convention, den dominerende gruppe baptister i USA), men konverterte den katolske tro i 1974 mens han stiuderte ved  Auburn University i Auburn i Alabama.  Etter eksamen fra Auburn begynte han på University of Georgia i Athens i Georgia, og tok der mastergrad i sosialarbeid. Før han bestemte seg for å bli prest, var han sosialarbeider med voldsutsatte barn i ti år i Fulton County, som omfatter Georgias største by Atlanta.

Hans teologiske prestestudier var ved Saint Meinrad Archabbey i Indiana fra 1985 til 1989.
### Prest
Erkebiskopen av Atlanta, Eugene Antonio Marino S.S.J., ordinerte ham til prest den 3. juni 1989. Han tok doktorgrad i kanonisk rett ved det pavelige gregorianske universitet i Roma. Etter hjemkomsten til USA arbeidet han blant annet i kallspastorale og som kirkerettsjurist. I 2003 gikk han inn i menighetssjelesorgen. I 2010 ble under hans ledelse av *St. John Neumanns kirke* ombygd i Lilburn. Året etter ble han sogneprest for *Saint Brigid's Parish* i Johns Creek.

### Hjelpebiskop i Atlanta
Pave Benedikt XVI utnevnte ham den 3. januar 2013 til titulærbiskop av *Lambaesis* og hjelpebiskop i Atlanta.  Erkebiskopen av Atlanta, Wilton Daniel Gregory, bispeinnviet ham den 2. april samme år; medkonsekratorer var Luis Rafael Zarama Pasqualetto, hjelpebiskop i Atlanta, og Gregory John Hartmayer OFMConv, biskop av Savannah.

### Biskop av Alexandria (Louisiana)
Den 21. september 2016 utnevnte pave Frans ham til koadjutorbiskop av Alexandria i delstaten Louisiana. Innsettelsen fant sted den 7. november samme år. Med den da syke biskop Ronald Paul Herzogs fratreden der den 2. februar 2017, etterfulgte han ham som biskop av Alexandria.

### Biskop av Memphis
Den 5. mars 2019 utnevnte pave Frans ham til biskop av Memphis. 

Hans forgjenger, Martin David Holley, var blitt avsatt av pave Frans den 16. oktober året før; Vatikanets kunngjøring av avskjedigelse i oktober 2018 oppgav at pave Frans hadde gjort dette på grunn av vanstyre. Dels hadde han manøvret med press slik at nesten samtlige av menighetenes prester ikke lenger var sogneprester med de rettigheter det innebar, men ble «sogneadministratorer,» og det var det en del andre avgjørelser som drastiske og vanskelige å forstå.  

Innsettelsen av David Prescott Talley i edmbedet fant sted 2. april samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Paul John Hallinan (1911–1968) *1958
* Kardinal Joseph Louis Bernardin (1928–1996) *1966
* Erkebiskop Wilton Daniel Gregory (1947–) *1983
* Biskop *David Prescott Talley* (1958–) *2009

## Referanser